
MARIJAMPOLĖS ŠV. CECILIJOS GIMNAZIJOS MOKINIŲ PAMOKŲ LANKOMUMO APSKAITOS IR NELANKYMO PREVENCIJOS TVARKOS APRAŠAS

I SKYRIUS
BENDROSIOS NUOSTATOS

1. Marijampolės šv. Cecilijos gimnazijos mokinių pamokų lankomumo apskaitos ir nelankymo prevencijos tvarkos aprašas (toliau Aprašas) reglamentuoja dalykų mokytojų, klasių kuratorių, socialinio pedagogo, administracijos veiklą, gerinant mokinių pamokų lankomumą, stiprinant kontrolę ir vykdant pamokų nelankymo prevenciją bei tėvų ir mokinių funkcijas.
2. Aprašas nustato mokinių lankomumo Marijampolės šv. Cecilijos gimnazijoje apskaitą ir prevencines poveikio priemones mokyklos nelankymui mažinti bei padedančias mokiniui įgyvendinti teisę į mokslą.
3. Tikslas: 
3.1. gerinti mokinių mokymo(si)  kokybę ir didinti mokymosi motyvaciją; 
3.2. vykdyti mokinių mokyklos nelankymo prevenciją;
3.3. nustatyti bendruosius lankomumo apskaitos kriterijus gimnazijoje;
4. Mokyklos nelankantis mokinys – tai mokinys, kuris per mėnesį be pateisinamos priežasties neatvykęs į mokyklą praleido daugiau kaip pusę (50 proc.) pamokų ar ugdymui skirtų valandų ir yra iki 16 metų amžiaus.
5. Mokyklą vengiantis lankyti mokinys – tai mokinys, kuris per mėnesį be pateisinamos priežasties praleidžia daugiau kaip 40 pamokų ir yra iki 16 metų amžiaus. 
6. Linkęs praleidinėti pamokas mokinys – tai mokinys, kuris per mėnesį be pateisinamos priežasties praleido 10 ir daugiau pamokų. 
       7. Mokyklos nelankymas Tvarkos apraše suprantamas kaip mokinio neatvykimas į mokyklą, nedalyvavimas pamokoje (ar jos dalyje), kuri privaloma pagal mokyklos pamokų tvarkaraštį. 



II SKYRIUS
ATSAKINGI ASMENYS IR JŲ FUNKCIJOS

7. Mokinys: 
7.1. privalo punktualiai ir reguliariai lankyti visas ugdymo plane numatytas pamokas ir į jas  nevėluoti; 
7.2. pateisinančius dokumentus  dėl praleistų pamokų privalo pateikti klasės kuratorei/iui pirmą dieną po nelankymo atvykęs į gimnaziją; 
7.3. pasijutęs blogai, kreipiasi į mokyklos visuomenės sveikatos specialistą, klasės kuratorei/iui, kurie prireikus rekomenduoja atleisti mokinį nuo pamokų, praneša tėvams (globėjams, rūpintojams). Tėvai (globėjai, rūpintojai) pasirūpina saugiu mokinio grįžimu namo. Nepavykus susisiekti su mokinio tėvais (globėjais, rūpintojais), mokyklos visuomenės sveikatos specialistas praneša kitam mokinio tėvų nurodytam asmeniui, kuris pasirūpina saugiu mokinio grįžimu namo; 
7.4. iš pamokų gali išeiti dėl šeimos, asmeninių priežasčių tik turėdamas raštišką tėvų prašymą arba tėvams informavus klasės kuratorei/ių telefonu arba pranešimu elektroniniame dienyne (per tėvų prisijungimą). Jei gimnazijoje nėra klasės kuratorės/io, apie išėjimą iš pamokų privalo informuoti socialinį pedagogą arba direktoriaus pavaduotoją ugdymui;
7.7. kiekvienų mokslo metų pradžioje privalo pasirašytinai susipažinti su mokyklos mokinių pamokų lankomumo apskaitos ir nelankymo prevencijos tvarkos aprašu, juo vadovautis. 
8. Mokinio tėvai (globėjai, rūpintojai): 
     8.1. atsakingi, kad vaikas lankytų mokyklą; 
8.2. pirmą vaiko neatvykimo į mokyklą dieną informuoja klasės kuratorę/ių telefonu (elektroniniu paštu, žinute elektroniniame dienyne, SMS žinute) apie vaiko neatvykimą į mokyklą, nurodo priežastis;
           8.3. Mokinio neatvykimas į mokyklą (pamokas) gali būti pateisintas dėl šių priežasčių:
8.3.1. ligos ar apsilankymo pas gydytoją:
8.3.2. ne daugiau nei 5 mokymosi dienas per kalendorinį mėnesį gali pateisinti nepilnamečio mokinio tėvai (globėjai, rūpintojai) arba pats mokinys, jei jis yra pilnametis. Mokykla jos nustatyta tvarka gali leisti nepilnamečio mokinio tėvams (globėjams, rūpintojams) arba pačiam mokiniui, jei jis yra pilnametis, pateisinti ir daugiau mokymosi dienų per kalendorinį mėnesį, jei yra objektyvios ir pagrįstos priežastys; Mokinys atvykęs po ligos, tą pačią dieną klasės a pateikia tėvų (globėjų, rūpintojų) užpildytą prašymą dėl pamokų pateisinimo pagal nustatytą formą (1 priedas), šis prašymas gali būti teikiamas ir per elektroninį dienyną. Prašyme būtina nurodyti konkrečias dienas, žyminčias ligos pradžią ir pabaigą. Tuo pačiu tėvai užpildo prašymą dėl fizinio ugdymo pamokų pirmą savaitę po ligos (2 priedas);
8.4. Po 5 darbo dienų, jei vaikas dar serga, pakartotinai informuoja klasės kuratorę/ių telefonu (elektroniniu paštu, žinute elektroniniame dienyne); 
8.5 Dėl kitų svarbių asmeninių priežasčių, nepilnamečio mokinio tėvų (globėjų, rūpintojų) arba pilnamečio mokinio prašymu gali būti pateisinamos ne daugiau nei 3 mokymosi dienos per pusmetį. Mokykla gali leisti pateisinti ir daugiau mokymosi dienų ar pavienių pamokų, jei yra objektyvios ir pagrįstos  priežastys (pateikus, įrodymus (informaciją) dėl tokio poreikio).
8.6. Mokiniui praleidus daugiau nei 5 dienas per kalendorinį mėnesį, praleistos pamokos pateisinamos klasės kuratorei/iui įsitikinus, kad dėl mokinio ligos buvo kreiptasi į gydytojus (pvz., išrašu (informacija) iš Elektroninės sveikatos paslaugų ir bendradarbiavimo infrastruktūros informacinės sistemos).
8.7. jei vaikui buvo reikalingas ilgalaikis ir/ar stacionarus gydymas (dėl traumų, operacijų ar panašiais atvejais), tėvai (globėjai, rūpintojai) su fizinio ugdymo mokytoju suderina nedalyvavimo fizinio ugdymo pamokose laikotarpį (2 priedas) ir informuoja klasės kuratorę/ių;
8.8. užtikrina, kad po praleistų pamokų į gimnaziją atėjęs vaikas tą pačią dieną klasės kuratorei/iui pristatytų pateisinantį dokumentą; 
8.9. atsako už pateisinimo dokumentų teisingumą; 
8.10. be svarbios priežasties neplanuoja, kad pamokų metu jų vaikas eitų pas gydytojus, tvarkytų kitus reikalus; 
8.11. esant būtinybei nelankyti mokyklos ilgesnį laiką, iš anksto pateikia prašymą gimnazijos direktoriui, kuriame nurodo numatomą nelankymo priežastį ir trukmę;
8.12. mokiniui, paskyrus ilgalaikį ar sanatorinį gydymą, nedelsdami pateikia gimnazijos direktoriui prašymą; 
8.13. ne rečiau kaip kartą per savaitę patikrina mokinio lankomumą elektroniniame dienyne. 
9. Dalyko mokytojai: 
9.1. atsakingi už mokomojo dalyko pamokų lankomumo žymėjimą; 
9.2. pastebėjęs, kad mokinys neatvyksta į jo dalyko pamokas be pateisinamos priežasties, informuoja klasės kurtatorę/ių ir mokinio tėvus laišku elektroniniame dienyne; 
9.3. organizuodamas gimnazijoje konkursus, olimpiadas ir kitus renginius, kuriuose mokiniai dalyvauja pamokų metu, mokinių sąrašą, suderinęs su direktoriaus pavaduotoju ugdymui, skelbia mokytojų kambaryje skelbimų lentoje ir elektroniniame dienyne; 
9.4. nežymi mokiniui praleistos pamokos, jei mokinys pamokų metu dalyvauja gimnazijos organizuojamoje veikloje ir renginiai vyksta gimnazijoje  (pagal direktoriaus įsakymą, mokytojo, klasės kuratorės/io įrašą skelbimų lentoje ir elektroniniame dienyne). 
10. Klasės kuratoriai: 
10.1. kasdien kontroliuoja mokinių lankomumą ir vėlavimą;
10.2. bendradarbiauja su klasėje dirbančiais mokytojais, socialiniu pedagogu, kitais darbuotojais iškilusioms mokinio nelankymo problemoms spręsti;
10.3.  iki kiekvieno mėnesio paskutinės darbo dienos ir/arba po mokinio ligos pabaigos  elektroniniame dienyne pažymi praleistų pamokų pateisinimo priežastis; 
10.4. kartu su mokinių tėvais (globėjais, rūpintojais) aiškinasi pamokų praleidinėjimo priežastis, kviečia tėvus (globėjus, rūpintojus) ir mokinius į individualius pokalbius;
10.5. jeigu klasėje yra mokinių, kurie per mėnesį praleido daugiau kaip 10 pamokų be pateisinamos priežasties ir nepateisinus iki tol taikytoms lankomumo prevencijos priemonėms, inicijuoja mokinio, nelankančio gimnazijos, svarstymą gimnazijos Vaiko gerovės komisijoje;
10.6. mokiniui neatvykus į gimnaziją ir tėvams apie tai nepranešus arba įtarus, kad mokinys savavališkai praleidinėja pamokas, susisiekia su mokinio tėvais (globėjais, rūpintojais), išsiaiškina neatvykimo priežastis, esant poreikiui, kreipiasi socialinį pedagogą; 
10.7.  tėvų pateiktus pateisinančius dokumentus dėl praleistų pamokų saugo iki mokslo metų pabaigos;
10.8. pasirašytinai supažindina mokinius  ir mokinių tėvus (globėjus, rūpintojus) su gimnazijos mokinių pamokų lankomumo apskaitos ir nelankymo prevencijos tvarkos aprašu (3 priedas).
11. Socialinis pedagogas: 
11.1. palaiko ryšius su gimnazijos administracija, klasės kuratorėm/iais, mokinių tėvais (globėjais, rūpintojais) ir kitomis institucijomis aiškinasi, vertina ir sprendžia nelankančių mokyklos mokinių elgesio priežastis, situaciją aptaria su klasės auklėtoju, dalyko mokytoju, numato ir vykdo veiksmų planą; 
11.2. individualiai bendrauja su mokiniu (mokinys raštu paaiškina nelankymo priežastis) ir įvertinęs mokinio pamokų nelankymo priežastis, jo socialines problemas, planuoja socialinės pagalbos teikimą vaikui, numato prevencines priemones grąžinant mokinį į mokyklą;
11.3. esant būtinybei konsultuojasi su klasėje dirbančiais mokytojais, prireikus mokiniui rekomenduoja gimnazijos psichologo pagalbą;
11.4. raštu arba kitomis informavimo priemonėmis informuoja mokinio tėvus (globėjus, rūpintojus), Vaiko teisių apsaugos skyrių, Nepilnamečių reikalų policijos pareigūną, jei mokinys be pateisinamos priežasties per mėnesį praleido daugiau nei 50% pamokų;
11.5. inicijuoja mokinio, nelankančio mokyklos, svarstymą gimnazijos institucijoje dalyvaujant tėvams (rūpintojams, globėjams), atskirais atvejais siūlo mokinį svarstyti direkciniame posėdyje.
11.6. rengia informaciją  į NEMIS sistemą (Pagal LR Vyriausybės 2012 m. balandžio 25d. nutarimas Nr. 466) įrašo gimnazijos  nelankančius mokinius už kiekvieną mėnesį iki ateinančio mėnesio 5 dienos. 
12. Direktoriaus pavaduotojas ugdymui: 
12.1. mokytojų tarybos posėdžių metu, pasibaigus pusmečiams, pateikia klasių lankomumo suvestines, siūlo priemones lankomumui gerinti; 
12.2. analizuoja klasės kuratorių, dalykų mokytojų ir socialinio pedagogo suteiktą ir/ar elektroniniame dienyne esančią informaciją apie pamokas praleidžiančius ar/ir mokyklos nelankančius mokinius, bendradarbiauja su pagalbos specialistais ir dalyvauja Vaiko gerovės komisijos veikloje. 
13. Psichologas: 
13.1. klasių kuratoriams, dalykų mokytojams rekomenduoja gimnazijos lankomumo problemų sprendimo būdus; 
13.2. konsultuoja mokinį, kurį jam nukreipia klasės kuratorės/iai, socialinis pedagogas. 
14. Visuomenės sveikatos specialistas: 
14.1. mokiniui blogai pasijutus, įvertina sveikatos būklę, prireikus atleidžia mokinį nuo pamokų, užpildo ir perduoda pranešimą klasės kuratorei/iui, praneša mokinio tėvams (globėjams, rūpintojams). 
15. Mokyklos Vaiko gerovės komisija: 
15.1. renkasi į posėdžius dėl gimnaziją vengiančių lankyti ar gimnazijos  nelankančių mokinių svarstymo;
15.2. numato priemonių planą darbui su šiais mokiniais ir jų šeimomis;
15.3. priima sprendimus dėl nuobaudų (įspėjimas žodžiu, įspėjimas raštu, papeikimas) taikymo;
15.3. teikia rekomendacijas gimnazijos direktoriui. 
16. Direktorius: 
16.1. vertina pateiktą informaciją ir siūlymus, inicijuoja svarstymą dėl mokinio šalinimo iš gimnazijos. 

III SKYRIUS
LANKOMUMO APSKAITOS TVARKA

17. Pamokų lankomumas fiksuojamas elektroniniame dienyne. Praleistos pamokos žymimos raide „n“, pavėlavimai „p“. 
18. Praleistos pamokos pateisinamos: 
18.1. dėl mokinio ligos: 
18.1.1. oficialiu rašytiniu tėvų paaiškinimu dėl mokinio ligos, vizito į gydymo įstaigą iki 5 mokymosi dienų per kalendorinį mėnesį (pagal 1 priede pateiktą formą); 
18.1.2. mokyklos visuomenės sveikatos specialisto pranešimu klasės kuratorė/ius apie vienos dienos visas ar dalį praleistų pamokų. 
18.2. dėl kitų priežasčių: 
18.2.1. kitų svarbių šeimyninių aplinkybių – dėl artimųjų ligos, mirties, nelaimės ar nelaimingo atsitikimo ir pan. ne daugiau nei 3 mokymosi dienos per pusmetį (pagal 1 priede pateiktą formą). Mokykla gali leisti pateisinti ir daugiau mokymosi dienų ar pavienių pamokų, jei yra objektyvios ir pagrįstos  priežastys (pateikus, įrodymus (informaciją) dėl tokio poreikio), kreiptis į klasės kuratorę/ių);
18.3. direktoriaus įsakymu: 
18.3.1. jei mokinys pamokų metu dalyvauja gimnazijos organizuojamoje veikloje gimnazijoje ar už jos ribų; 
18.3.2. jei mokinys atstovauja gimnaziją rajoniniuose, šalies renginiuose (olimpiadose, konkursuose, konferencijose ir kita); 
18.3.3. dėl ugdymo plano pakeitimų (nepalankių oro sąlygų, ekstremalių situacijų, epidemijos ir pan.);
18.3.4. jei mokinys dalyvauja tarptautiniuose projektuose. 
18.4. dėl kitų priežasčių: 
18.4.1. dėl tikslinių iškvietimų (iš anksto pateikiant iškvietimą ar jo kopiją) į policijos komisariatą, teismą, vaiko teisių apsaugos skyrių, pedagoginę psichologinę tarnybą ir pan.; 
18.4.2. jei mokinys pamokų metu dalyvauja renginiuose, projektuose ar sportinėse varžybose, atstovaudamas kitą Neformaliojo ugdymo įstaigą, galioja Mokyklos direktoriaus įsakymas, visuomeninių organizacijų oficialūs dokumentai, pažymos. 
19. Praleistos pamokos nepateisinamos: 
19.1. savavališkai neatvykus į pamokas ar išėjus iš pamokų; 
19.2. neturint pateisinamo dokumento; 
19.3. jei pateisinantys dokumentai yra neįskaitomai parašyti, taisyti, nepasirašyti;
19.4. kai mokinys ar jo tėvai (globėjai, rūpintojai) nepateikė pateisinančių dokumentų iki einamo mėnesio paskutinės dienos, išskyrus atvejus, kai mokinys apsirgo einamojo mėnesio paskutinę savaitę.
20. Dalyvavimas fizinio ugdymo pamokose:
20.1. Atsižvelgęs į individualią mokinio situaciją (argumentuota, pagrįsta priežastis), vadovaudamasis protingumo principu, sprendimą dėl fizinio krūvio priima fizinio ugdymo mokytojas.
21. Lankomumo apskaita: 
21.1. kasdieninę mokinių lankomumo apskaitą 1–4 klasėse vykdo klasės mokytojas, dalyko mokytojas (lankomumas fiksuojamas elektroniniame dienyne); 
21.2. 5–8 kl. ir I - IV gimnazijos klasėse – dalyko mokytojas lankomumą fiksuoja elektroniniame dienyne; 
21.3. klasės kuratorius privalo kasdien kontroliuoti klasės mokinių lankomumą. Klasės kuratorius informuoja tėvus (globėjus, rūpintojus).
21.4. klasės kuratorius peržiūri mokinių praleistas pamokas pateisinančius dokumentus (tėvų užpildytas formas, įsakymus, pažymas ir kitus dokumentus), elektroniniame dienyne pažymi praleistų pamokų pateisinimo priežastis ne vėliau kaip iki einamojo mėnesio paskutinės darbo dienos ir esant poreikiui informuoja socialinį pedagogą apie praleistas ir nepateisintas pamokas.

IV SKYRIUS
LANKOMUMO PREVENCIJOS PRIEMONĖS

22. Jei mokinys per mėnesį praleidžia iki 10 pamokų be pateisinamos priežasties arba pavėluoja 4 kartus:
22.1. klasės kuratorius su mokinio tėvais (globėjais, rūpintojais) aiškinasi pamokų praleidinėjimo priežastis, kviečia tėvus (globėjus, rūpintojus) ir mokinius į individualius pokalbius;
22.2. mokinys rašo pasiaiškinimą dėl pamokų praleidimo; 
22.3. klasės kuratorius inicijuoja mokinio ir socialinio pedagogo pokalbį, kartu aptaria prevencines priemones, prireikus kreipiasi į gimnazijos psichologą.
23. Jei mokinys per mėnesį praleidžia daugiau kaip 10 pamokų be pateisinamos priežasties arba pavėluoja daugiau kaip 4 kartus, socialinis pedagogas  inicijuoja mokinio lankomumo svarstymą gimnazijos Vaiko gerovės komisijos posėdyje.
24. Jei mokinys neatvyksta į mokyklą (pamokas) ir nepilnamečio mokinio tėvai (globėjai, rūpintojai) arba pats mokinys, jei jis yra pilnametis neinformuoja mokyklos arba jei mokinys išvyksta iš pamokos (-ų) savavališkai, be pateisinamos priežasties, klasės kuratorius tą pačią dieną mokyklos nustatyta tvarka informuoja nepilnamečio mokinio tėvus (globėjus, rūpintojus) apie vaiko neatvykimą į mokyklą ar pamoką, pilnametį mokinį – apie neatvykimo į mokyklą fiksavimą.
25. Mokykla turi kreiptis į atsakingas institucijas (pvz., Tarnybą ar jos įgaliotą teritorinį skyrių), jei nepilnametis mokinys nelanko mokyklos be pateisinamos priežasties ir kyla įtarimų, kad mokinio tėvai (globėjai, rūpintojai) neužtikrina vaiko teisės mokytis, tais atvejais, kai mokykla išnaudojo visas švietimo pagalbos mokiniui, bendradarbiaudama su  jo tėvais (globėjais, rūpintojais), teikimo galimybes, bet situacija dėl pamokų lankomumo nesikeičia;
	26. Jei mokinys einamųjų mokslo metų eigoje sistemingai (tris ir daugiau kartų) pažeidžia mokinio pareigą – reguliariai lankyti mokyklą, be pateisinamos priežasties nepraleisti pamokų ir kitų privalomų ugdymo proceso užsiėmimų nevykdymo, o teikta švietimo pagalba yra neveiksminga ir neefektyvi, mokyklos vadovas mokyklos vaiko gerovės komisijos siūlymu kreipiasi į savivaldybės tarpinstitucinio bendradarbiavimo koordinatorių dėl koordinuotai teikiamų švietimo pagalbos, socialinių ir sveikatos priežiūros paslaugų mokiniui ir jo tėvams (globėjams, rūpintojams) skyrimo. Mokykla, turėdama pagrįstos informacijos apie galimus vaiko teisių pažeidimus, neužtikrinamas vaiko teises ir geriausius interesus bei atlikusi teisės aktais paskirtas funkcijas vaiko teisių apsaugos srityje, informaciją apie galimus vaiko teisių pažeidimus (apie galimą vaiko teisių pažeidimą, tai pagrindžiančius faktus ir priemones, kurių imtasi situacijai išsiaiškinti ir spręsti), kreipiasi į Tarnybą ar jos įgaliotą teritorinį skyrių spręsti klausimą dėl galimo vaiko teisių pažeidimo ir galimų pagalbos ir (ar) poveikio (pvz., administracinės atsakomybės taikymo) priemonių taikymo.
	27. Jei mokinys nelankė mokyklos ir per mėnesį be pateisinamos priežasties praleido daugiau kaip pusę pamokų ar ugdymui skirtų valandų, mokykla, išnaudojusi visas švietimo pagalbos mokiniui teikimo galimybes, gali kreiptis į vaiko nuolatinės gyvenamosios vietos savivaldybės merą su prašymu dėl vaiko minimalios priežiūros priemonių skyrimo. 

V SKYRIUS
NUOBAUDŲ IR SKATINIMO SISTEMA

28. Mokiniui, vengiančiam lankyti gimnaziją ar nelankančiam jos, individualiai (priklausomai nuo situacijos) taikomos šios nuobaudos:
28.1. mokytojo, klasės kuratorės/io pastaba elektroniniame dienyne;
28.2. individualus pokalbis dalyvaujant mokiniui, klasės kuratoriui, tėvams ir socialiniam pedagogui;
28.3. praleidus daugiau kaip 25% pamokų per keturis einamojo pusmečio mėnesius, organizuojamas mokomojo dalyko testas;
28.4. Vaiko gerovės komisija priima sprendimus dėl nuobaudų (įspėjimas žodžiu, įspėjimas raštu, papeikimas) taikymo ir dėl galimybės kreiptis į savivaldybės tarpinstitucinio bendradarbiavimo koordinatorių dėl koordinuotai teikiamų švietimo pagalbos, socialinių ir sveikatos priežiūros paslaugų mokiniui ir jo tėvams (globėjams, rūpintojams).
29. Mokiniui, nepraleidusiam per pusmetį nė vienos pamokos arba jei praleistos pamokos pateisintos direktoriaus įsakymu, direktoriaus įsakymu reiškiamas pagyrimas. 

VI SKYRIUS
BAIGIAMOSIOS NUOSTATOS

30. Klasių kuratoriai, mokytojai, socialinis pedagogas, psichologas, sveikatos priežiūros specialistas, administracija privalo susipažinti su pareigomis ir funkcijomis, kurias jiems nustato gimnazijos  mokinių pamokų lankomumo apskaitos ir nelankymo prevencijos tvarkos aprašas. 
31. Klasių kuratoriai, dalykų mokytojai, švietimo pagalbos mokiniui specialistai, Vaiko gerovės komisija, administracija sistemingai vykdo mokinių pamokų lankomumo prevenciją. 
32. Aprašas gali būti keičiamas ir papildomas inicijuojant Marijampolės šv. Cecilijos gimnazijos bendruomenės nariams. 
33. Aprašas galioja, kol bus patvirtintas naujas aprašas. 
34. Aprašas skelbiamas gimnazijos internetinėje svetainėje. 

Mokinių pamokų lankomumo apskaitos ir nelankymo prevencijos tvarkos aprašo
1 priedas




Marijampolės šv. Cecilijos gimnazija

tėvų (globėjų, rūpintojų) paaiškinimas dėl mokinio praleistų pamokų





(Tėvų (globėjų, rūpintojų) vardas, pavardė)

            klasė



PAAIŠKINIMAS
DĖL MOKINIO PRALEISTŲ PAMOKŲ


20       m.                                   mėn.          d.
Marijampolė



Informuoju, jog mano sūnus/dukra (globotinis (-ė)) ...............................................................
                                                                                                                                             (vardas, pavardė)  
nedalyvavo pamokose nuo _________________ iki _________________ dėl šių priežasčių (pažymėti):
· Dėl vizito į sveikatos priežiūros įstaigą; 
· Dėl ligos;
· Dėl svarbių šeimyninių aplinkybių – artimųjų ligos, mirties, nelaimingo atsitikimo, kt. (įrašyti) .................................................................................................................................... .

· Prašau mano sūnų /dukrą savaitei atleisti nuo fizinio ugdymo pamokų.






                                                                                                  ____________________________
                                                                                                                     (Tėvų (globėjų) parašas) 

 



                                                                                                           Mokinių pamokų lankomumo apskaitos ir nelankymo prevencijos tvarkos aprašo
2 priedas




PRAŠYMAS
DĖL MOKINIO NEDALYVAVIMO FIZINIO UGDYMO PAMOKOSE


20       m.                                   mėn.          d.
Marijampolė



Prašau atleisti, mano sūnų/dukrą (globotinį (-ę)) ...............................................................
                                                                                                                                             (vardas, pavardė)  
nuo dalyvavimo fizinio ugdymo pamokose nuo _________________ iki _________________ dėl šių priežasčių (pažymėti):
· Atliktas gydymas ar procedūra, po kurio gydytojai rekomendavo apriboti fizinį krūvį; 
· Pasveiko po sudėtingos ligos ar operacijos, po kurios gydytojai rekomendavo apriboti fizinį krūvį;
· Kita ...............................................................................................................................(įrašyti).







                                                                                                  ____________________________
                                                                                                                      (Tėvų (globėjų) parašas) 

 
                                                                                                           


 













Mokinių pamokų lankomumo apskaitos ir nelankymo prevencijos tvarkos aprašo
3 priedas

Su mokyklos mokinių pamokų lankomumo apskaitos ir nelankymo prevencijos tvarkos aprašu susipažinau 

20.... m. ..............................................d.

	Eil. 
nr.
	Mokinio vardas, pavardė
	Parašas

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	




Klasės kuratorė/ius .................................................................................




